رێبەری ئێران جارێکی دیکە دانوستان و گفتوگۆ لەگەڵ ئەمەریکا رەتدەکاتەوە و رایدەگەینێت؛ دانوستان لە ئێستادا سەرکەوتنی سیاسەتی فشارەکانی ئەو وڵاتەیە.
عەلی خامنەیی، رێبەری کۆماری ئیسلامی ئێران ئەمڕۆ سێشەممە لە کۆبونەوەیەکیدا لەگەڵ ژمارەیەک بەرپرس و مامۆستای ئاینیی وڵاتەکەی رایگەیاند؛ نابێت وڵاتەکەی چاوەڕێی لێدوان و وتەی بێگانە بێت، چونکە ئەوان دەیانەوێت بە بیانوی گفتوگۆ و دانوستانەوە بڕیارەکانیان بەسەر ئێراندا بسەپێنن بۆیە گفتوگۆ لەگەڵ ئەمەریکا وەک سەرکەوتنی سیاسەتەکانیەتی لە دژی تاران.
خامنەیی دەڵێت: ئێمە دژی دانیشتن و دانوستان نین، بەڵام ناکرێت بارودۆخی وڵاتەکەمان بە دانیشتن و دانوستان لەگەڵ کەسان و لایەنەێکی دەرەکییەوە ببەستینەوە و وتەکانیشم بە واتای دژایەتی دانوستان و پچڕاندنی پەیوەندییە نێودەوڵەتییەکان نییە.
ئاماژەی بەوەکردوە، تا ئەمەریکا تۆبە نەکات و نەگەڕێتەوە بۆ رێککەوتنی ئەتۆمیی نێوان ئێران و وڵاتانی (5+1)، هیچ دانوستانێک لە نیویۆرک یان هیچ شوێنێکی دیکە رونادات.
وتەکانی خامنەیی لە کاتێکدایە، بڕیارە حەسەن رۆحانی سەرۆک کۆماری ئێران و محەمەد جەواد زەریف، وەزیری دەرەوەی ئەو وڵاتە بە مەبەستی بەشداریی لە کۆبونەوەی ساڵانەی نەتەوەیەکگرتوەکان سەردانی نیۆیۆرک لە ئەمەریکا بکەن، پێشتریش چەند سەرچاوەیەک ئاماژەیان بەوەکردوە کە دۆناڵد ترەمپ، سەرۆکی ئەمەریکا رەنگە لەگەڵ سەرۆکی ئێران کۆببێتەوە.
پۆستی ئەلکترۆنیکەت بڵاو ناکرێتەوە .
Time limit is exhausted. Please reload the CAPTCHA.
−
=
ڤیدیۆ؛ کوشتنی پیاوێکی ڕەش پێست لەلایەن پۆلیس ئەمریکاوە
ڤیدیۆ ؛ پێشواى لە سەرۆکوەزيرانى بەلجيكا لە کاتی سەرداني نەخۆشخانەیەکی وڵاتەكەى
جوانترین مزگەوتەکانی دونیا
بە وێنە.. کۆڵبەران رێبوارانی شاخ
بەوێنە..سروشتی هەورامان لە وەرزی ژیانەوەدا